Švęskite ir būkite laimingi! 

Kūčių ir Kalėdų patiekalai išsiskiria iš kasdieninių valgių - jie turi būti skanūs, neįprasti, padedantys sukurti šventinę nuotaiką.Todėl nedera duoti įvairių spalvotų gėrimų,  standartinių pusfabrikačių. 

Ikimokyklinio amžiaus vaikams netinka riebūs pyragaičiai, tortai, išskyrus vaisinius ar neriebios varškės saldumynus. Kūdikiams ir vaikams iki ketverių metų netinka aguonų, kanapių pienas, jame išmirkę kūčiukai. Kietus, nedidelio skersmens kūčiukus mažiems vaikams duoti pavojinga - gali užspringti. 

Kuo mažesnis vaikas, tuo sunkiau suvirškina vienu metu suvalgytų daug įvairių patiekalų .Todėl nebūtina vaikučiui 

ragauti visų 12 patiekalų, o ir tų, kurių jis nori, duokite tik po  truputį. 

Ką daryti, jei nepavyko atsispirti gardumynams jums ar jūsų 

vaikui ir persivalgėte: 

- gerkite daug vandens; 

- gerkite nestiprios arbatos, virškinimui gerinti ypač tinka 

pipirmėčių, ramunėlių, pelynų, puplaiškių lapų; 

- atsisakykite gazuotų vaisvandenių; 

- pilvo pūtimą sumažinsite gerdami kmynų ar krapų arbatą; 

- kitą dieną pasistenkite valgyti mažiau, atsisakykite sunkiai virškinamo maisto,valgykite vaisius, košes, troškintas daržoves, sultinį. 

Linksmų, prasmingų, turiningų švenčių.
Sėkmės, laimės ir būkite sveiki!

                                                                  VSP specialistė V. Šeirienė

